
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2021. gada 19. oktobra noteikumos Nr. 693 "Būvju vispārīgo prasību būvnormatīvs LBN 200-21"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
ES dokuments
Apraksts
Noteikumu projekta izstrāde nepieciešama Eiropas Parlamenta un Padomes 2024. gada 24. aprīļa Direktīvā 2024/1275 par ēku energoefektivitāti (turpmāk - Direktīva 2024/1275) noteikto jaunu ēku un esošu ēku pārbūves prasību pārņemšanai.
1.2. Mērķis
Mērķa apraksts
Mērķis ir kāpināt Latvijas ēku energoerfektivitāti, sniedzot iedzīvotājiem tiešus ekonomiskos u.c. ieguvumus. Noteikumi veicinās saules enerģijas izmantošanu un citu sistēmu ierīkošanu, kas ilgtermiņā samazinās ēku uzturēšanas izmaksas. Plašākā mērogā tiks attīstīta sabiedrībai pieejama infrastruktūra (elektroauto uzlādes punkti un velostāvvietas), sekmējot mūsdienīgu mobilitāti, vienlaikus pievēršoties un uzlabojot vides pieejamību radot veselīgāku un klimatneitrālāku būvēto vidi.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Direktīva 2024/1275 nosaka vēl netransponētas prasības jaunu ēku projektēšanai un pārbūvju projektēšanai. Noteikumu projekts ir viens no nacionālo tiesību aktu kopuma, Direktīvas 2024/1275 pilnīgas pārņemšanas nodrošināšanai, jeb transponēšanai.
Problēmas un risinājumi
Problēmas apraksts
Nacionālajā likumdošanā nav iekļautas Direktīvas 2024/1275 prasības, kas attiecināmas un jaunām ēkām vai to pārbūvi. Šādas normas ir piederīgas regulējumam, kas nosaka minimālās tehniskās prasības jaunu būvju būvniecībai vai to pārbūvei, proti, Ministru kabineta 2021. gada 19. oktobra noteikumiem Nr. 693 "Būvju vispārīgo prasību būvnormatīvs LBN 200-21" (turpmāk - LBN 200-21).
Risinājuma apraksts
Noteikumu projekts paredz nacionālajā likumdošanā (LBN 200-21) iekļaut Direktīvas 2024/1275 prasības, kas attiecās un jaunām ēkām vai to pārbūvi.

Skaidrības labad paskaidrojam, ka Direktīvas 2024/1275 10.panta ceturtajā daļā minēto, cik tālu tā attiecās uz gadījumiem, kad pieļaujams atkāpties no attiecīgā panta prasībām, risina Būvniecības likuma 9.1 panta devītā daļa. Minētais nozīmē, ka attiecīgo pamatojumu iekļaujot būvniecības ieceres dokumentācijā atkāpes tiek pieļautas energoefektivitātes jomā, tajā skaitā saules enerģijas izmantošanas jomā.

Ņemot vērā Direktīvas 2024/1275 sasaisti ar Direktīvu 2010/31 un tajā lietotajiem terminiem, kas saistīti arī ar Regulā 2024/1309 izmantoto terminoloģiju, visu minēto regulējumu kontekstā termins "renovācija" kā arī "nozīmīga renovācija" un "pamatīga renovācija" saskaņā ar Būvniecības likuma pārejas noteikumu 7. punktu nacionālajā (Latvijas) regulējumā ir tas pats, kas "atjaunošana", tātad, attiecīgajā kontekstā ir "nozīmīga atjaunošana" vai "pamatīga atjaunošana".

Noteikumu projekts paredz 3.43.apakšpunktā noteikt definīciju: "pamatīga atjaunošana – ēkas atjaunošana atbilstoši principam “energoefektivitāte pirmajā vietā” un koncentrējas uz būtiskiem ēkas elementiem, lai ēka vai ēkas daļa atbilst prasībām par gandrīz nulles enerģijas ēku. Pēc 2030. gada 1. janvāra tā ir ēkas atjaunošana, lai ēka vai tās daļa atbilst prasībām par bezemisiju ēku". Definīcijā minētie būtiskie ēkas elementi ir visi ēkas sastāvā esošie risinājumi, konstrukcijas un sistēmas, kam ir vērā ņemama ietekme uz ēkas energoefektivitāti.

Noteikumu projekts paredz 6.2 punktu: "Jaunas ēkas projektē tā, lai optimizētu to saules enerģijas ražošanas potenciālu, balstoties uz saules apstarojumu objektā, lai izmakslietderīgā veidā varētu uzstādīt saules enerģijas tehnoloģijas". Minētais regulējums nozīmē, ka jaunas ēkas projektē kā saules enerģijas risinājumiem piemērojamu, proti, ar attiecīgu konstrukciju nestspēju, piemērotu jumta slīpumu un orientāciju, ņemot vērā fasāžu integrācijas risinājumus, jumta vietas rezervi un saistītās infrastruktūras (piemēram, jau paredzot kabeļu šahtas) gatavību saules enerģijas risinājuma uzstādīšanai arī tad, ja saules risinājuma uzstādīšanu neparedz uzreiz.
No noteikumu projekta 6.2 punktā noteiktās prasības (par jaunas ēkas projektēšanu tā, lai optimizētu  saules enerģijas ražošanas potenciālu) atkāpes ir iespējamas to pamatojot vispārējā kārtībā. T.i.  Būvniecības likuma 9.1panta devītajā daļā noteiktajā kārtībā attiecīgo pamatojumu iekļaujot būvniecības ieceres dokumentācijā vai to pievienojot pie attiecīgās dokumentācijas.

Noteikumu projekts paredz 130.63. apakšpunktā noteikt prasības velosipēdu stāvvietu skaitam ņemot vērā ēkas kopējās lietotāju kapacitāti. Šajā kontekstā ar kopējo lietotāju kapacitāti saprotams maksimālais cilvēku skaits, kas var droši un ērti apdzīvot vai izmantot ēku. Šis skaits ir cilvēku skaita augšējā robeža saskaņā ar būvnormatīviem, ugunsdrošības jomas regulējumu un citiem noteikumiem arī ēku ekspluatācijas jomā.

Noteikumu projekts paredz noteikt prasības pašiem uzlādes punktiem. Precīzāk skaidrojot minētās prasības, norādām, ka tās skatāmas kontekstā ar Regulas (ES) 2023/1804 21. panta 2. un 3. punktu, kā arī regulējumu Ministru kabineta 2018. gada 6. februāra noteikumos Nr. 78 "Prasības elektrotransportlīdzekļu uzlādes, dabasgāzes uzpildes, ūdeņraža uzpildes un krasta elektropadeves iekārtām".

Noteikumu projekts paredz 130.19 punktu: "Ja šo noteikumu 130.73.apakšpunktā minēto prasību par divām velosipēdu stāvvietām uz katru dzīvojamās ēkas vienību nozīmīgas atjaunošanas gadījumā nav iespējams izpildīt, tad paredz pēc iespējas vairāk velosipēdu stāvvietas vietu."  Punktā minētais kritērijs "pēc iespējas vairāk" piemērojams atbilstoši principam, kad paredz konkrētajai situācijai tehniski, funkcionāli un ekonomiski atbilstošāko velosipēdu stāvvietas skaitu, kas sabalansēts ar velosipēda stāvvietas tehnisko risinājumu. Velosipēdu stāvvietas tehnisko risinājumu (ēkā esoša telpa, ārpus ēkas esoša vieta zem jumta, pie ēkas iekšpusē vai ēkas ārpusē pie sienas stiprināta konstrukcija velosipēda novietošanai un pieslēgšanai, velosipēdu novietošanas iespējas vienā vai divos līmeņo (viens virs otra) u.tml.) noteikumu projekts nenosaka, līdz ar to, nozīmīgas atjaunošanas gadījumā gan velosipēda stāvvietas tehniskais risinājums, gan stāvvietu skaits nosakāms individuāli - izvēloties racionālāko un sabiedrības interesēm atbilstošāko risinājumu. Papildus vēršam uzmanību, ka minētais punkts pašā būvnormatīvā paredz noteikt situāciju, kurā atkāpe tiek pieļauta, tātad, nozīmīgas atjaunošanas gadījumā nav nepieciešams būvspeciālista sagatavots un būvprojektā iekļauts pamatojums par to, kādēļ velosipēdu stāvvietu skaits ir mazāks par skaitu, kādam būtu jābūt jaunas ēkas būvniecības gadījumā.

Ja autostāvvietas teritorija ir slēgta  (klientiem, viesiem, apmeklētājiem u.tml. ir nepieejama), ir paredzēta tikai speciālas nozīmes, piemēram, tikai operatīvajam transportam vai militārajam transportam, kas pašlaik nav un nav plānots, ka pārredzamā nākotnē varētu būt elektrotransports, vai attiecīgā autostāvvieta atrodas pie valsts aizsardzības vai drošības iestādes ēkas vai kritiskās infrastruktūras objektiem vai citām ēkām, attiecībā uz kurām ir noteiktas paaugstinātas drošības prasības, kā rezultātā pie tām drošības apsvērumu dēļ nav atļauta vai ir ierobežota automašīnu novietošana, tad minētais ir uzskatāms par pamatotu argumentu, lai būvniecības ieceres izstrādātājs to attiecīgi pamatojot (saskaņā ar Būvniecības likuma 9.1panta devīto daļu) varētu atkāpties no prasības autostāvvietā paredzēt uzlādes punktu un kabeļu iepriekšēju ierīkošanu.

Noteikumu projekts paredz 130.15punktu, kas nosaka 11.1 nodaļā un 12.12. apakšnodaļā lietotā vārda "ēka" nozīmi. Tas tādēļ, ka Direktīvas 2024/1275 kontekstā "ēka" ir ar šaurāku nozīmi, nekā to nosaka Būvniecības likuma 11.pants. Minētais 130.15punkts ir nepieciešams, lai skaidri noteiktu būvnormatīvā noteikto energoefektivitātes jomas prasību sasaisti ar Ēku energoefektivitātes likuma 3.panta otro daļu, kas nosaka uz kādām ēkām attiecīgās prasības nav attiecināmas. Minētie izņēmumi izriet no Direktīvas 2024/1275 5.panta 1.punkta.

Komisijas paziņojuma 9. pielikuma 4.1. punkts paredz, ka dalībvalstis var apsvērt iespēju paredzēt noteiktu elastību, izstrādājot savas prasības par uzlādes punktiem ēku kategorijai, kurai stāvvietas parasti tiek izmantotas uz lauku līdz divām stundām, piemēram, pie tirdzniecības ēkām. Minētā iespēja tiek izmantota noteikumu projektā [ar jaunu 130.22.punktu] nosakot iespēju kvantitatīvos rādītājus (uzlādes punktu skaitu) koriģēt (samazināt) to kompensējot ar kvalitatīvo rādītāju palielināšanu, proti, uzstādot lieljaudas uzlādes punktus. Minētā elastība paredz, ka vietās, kur lielāka uzlādes punktu jauda varētu būt efektīvāka un piemērotāja, ir jānodrošina tāda pati jauda, kādu nodrošinātu parastas jaudas uzlādes punkti, ja tie būtu ar 11kW jaudu. 11kW jauda parametrs izvēlēts divu faktoru dēļ - praksē to uzskata par parasto uzlādes punktu, savukārt parametru ziņā minētais lielums ir aptuveni pa vidu starp 3,7 kW un 22kW, kas ir galējās jaudas robežas uzlādes punktam, kas vēl neklasificējas kā lieljaudas uzlādes punkts [sk. Ministru kabineta 2018. gada 6. februāra noteikumu Nr. 78 "Prasības elektrotransportlīdzekļu uzlādes, dabasgāzes uzpildes, ūdeņraža uzpildes un krasta elektropadeves iekārtām" 24. un 25.punktu].

Noteikumu projektā vārds "autostāvvieta" lietots tā vispārpieņemtajā nozīmē - "[v]ieta, kas paredzēta automobiļu novietošanai; celtne automobiļu novietošanai" [Mūsdienu latviešu valodas vārdnīca. LU Latviešu valodas institūts, kopš 2003]. Tātad, autostāvvieta var būt arī tikai ar līnijām marķēta vieta ēkā un tās sastāvā esošā telpu grupā, kā arī uz inženierbūves vai citā vietā. Ar vārdu "autostāvvieta" nav jāsaprot tikai ēka, kā arī nav jāsaprot tikai telpu grupa ēkā vai inženierbūvē, kā arī nav tikai inženierbūve.

Noteikumu projektā vārdi "dzīvojamās ēkas vienība" lietots nozīmē, kā to paredz Direktīva 2024/1275, proti, tā "[..] ir ēkas sekcija, stāvs vai dzīvoklis, kas projektēta vai pielāgota patstāvīgai izmantošanai". Šo definīciju "ēkas vienība" paredzēts transponēt ar grozījumiem Ēku energoefektivitātes likumā. Ēkas "vienības tvērums" ir plašāks par termina "dzīvoklis" vai "telpu grupa" nozīmi.

Noteikumu projektā vārdi "mazas jumta vēja turbīnas" lietots ar nozīmi, ka tā ir uz ēkas jumta esoša iekārta, kuras saražotā enerģija paredzēta konkrētās ēkas vajadzībām, tātad, tā nav atsevišķa būve, proti, tas nav tornis, jeb vēja turbīnu elektrostacija, kurās gondola ar rotora spārniem balstās uz speciāli izbūvēta torņa. Noteikumu projektā minētā jumta vēja turbīna saskaņā ar Ministru kabineta 2018. gada 12. jūnija noteikumu Nr. 326 "Būvju klasifikācijas noteikumi" pielikumu nav klasificējama kā būve. Vairākas minētās iekārtas nav arī "vēja parks", kas definēts Ministru kabineta 2013. gada 30. aprīļa noteikumos Nr. 240 "Vispārīgie teritorijas plānošanas, izmantošanas un apbūves noteikumi".

Noteikumu projekts paredz 130.26 punktu, proti, ka nedzīvojamo ēku uzlādes punktu ierīkošanas un kabeļu iepriekšējas ierīkošanas prasības "[..] nepiemēro autostāvvietām autotransportam, kas ir konstruēts un izgatavots lietojumam galvenokārt būvlaukumos vai karjeros, ostās vai lidostās, kā arī autotransportam, kas ir konstruēts un izgatavots vai pielāgots bruņoto spēku, civilās aizsardzības dienestu, ugunsdzēsības dienestu, sabiedriskās kārtības uzturēšanas dienestu kā arī neatliekamās medicīniskās palīdzības dienestu vajadzībām". Minētais izņēmums attiecībā uz autostāvvietām, kas atrodas pie publiskā sektora subjektu ēkām, kuras pamatā savu funkciju un uzdevumu izpildei izmanto operatīvie dienesti vai militārais dienests, attiecībā uz kuru lietošanā esošo autotransportu Eiropas Parlamenta un Padomes Regulā (ES) 2018/858 (2018. gada 30. maijs) par mehānisko transportlīdzekļu un to piekabju, kā arī tādiem transportlīdzekļiem paredzētu sistēmu, sastāvdaļu un atsevišķu tehnisku vienību apstiprināšanu un tirgus uzraudzību un ar ko groza Regulas (EK) Nr. 715/2007 un (EK) Nr. 595/2009 un atceļ Direktīvu 2007/46/EK noteikts izņēmums par tīrā autotransporta izmantošanu, ir atzīstams par objektīvi pamatotu argumentu tam, lai attiecībā uz attiecīgajām autostāvvietām tiktu piemērota atkāpe no prasības autostāvvietā paredzēt uzlādes punktu, kā arī veikt kabeļu un kabeļkanālu iepriekšēju ierīkošanu.

Noteikumu projektā minēto vārdu "ekonimiski pamatoti" nozīme ir vērtējama kā atmaksāšanās periods līdz desmit gadiem. Papildus minams, ka saskaņā ar Eiropas komisijas paziņojumu, kurā sniegti norādījumi par jauniem vai būtiski grozītiem pārstrādātās Ēku energosnieguma direktīvas (ES) 2024/1275 noteikumiem pie prasība aattiecīgajā kontekstā ir saistoša, ja vien īpašnieks neiesniedz pētījumu, kurā konstatēts, ka tās ierīkošana nav iespējama, jo ieguldījums neradīs peļņu laikposmā, kas ir mazāks par desmit gadiem. Minētais atbilst pamatojumam, 
kas saskaņā ar Būvniecības likuma 9.1pantā noteikto kārtību būtu uzskatāms par individuālu pamatojumu atkāpei no konkrētās būvnormatīvā noteiktās prasības konkrētajā gadījumā.
Ņemot vērā 130.20 punktā minēto gadījumu kopsakarības, papildus jāpiemin, ka, ja ēka tiek ekspluatēta ar būtiskiem pārtraukumiem (piemēram, ēka netiek ekspluatēta vairākus mēnešus vasaras laikā), tad arī šādā gadījumā būtu vērtējams saules enerģijas risinājumu ekonomiskais pamatojums, kuru jau paredz vērtēt 130.207.2. apakšpunkts. Minēto iemeslu dēļ noteikumu projekts neparedz agrākās noteikumu projekta redakcijās iekļautu kritēriju par ēkas ekspluatāciju "ar būtiskiem pārtraukumiem", tādā veidā nodrošinot skaidrāku regulējumu un tā izpratni.

Par "nozīmīga atjaunošana" definīciju papildus paskaidrojam, ka Direktīvas 2024/1275 2. panta 22. punkta b) apakšpunkts nosaka, ka "nozīmīga atjaunošana" ir vienkārši, ja "renovāciju veic vairāk nekā 25 % norobežojošās konstrukcijas virsmas", bet projektā papildus uzsvērts, ka tai jābūt ar "ēkas energoefektivitāti saistītai ēkas atjaunošanai". Iemesls definīcijā papildus iekļautajai norādei uz atjaunošanu, kas saistīta ar ēkas energoefektivitāti, izriet no tā, ka Būvniecības likums ar terminu "atjaunošana" nosaka plašāku būvdarbu tvērumu, nekā tas izriet no Direktīvas 2024/1275 konteksta. Būvniecības likums atjaunošanu nosaka arī darbus, kad bez saistības ar energoefektivitātes jomu tiek veikti funkcionāli vai tehniski uzlabojumi. Papildinājums definīcijā ir nepieciešams, lai nenozīmīgi un ar energoefektivitāti nesaistīti, piemēram, krāsošanas darbi neizraisītu "domino efektu" prasību piemērošanā, kā rezultātā fasādes nokrāsošana būtu pieļaujama tikai tad, ja ierīko uzlādes punktus utt.

Par “autostāvvieta, kas atrodas fiziski blakus ēkai” definīciju papildus paskaidrojam, ka Direktīvas 2024/1275 2. panta 65. punktā (pārņemts Noteikumu 3.46. apakšpunktā) nav papildus piebilde,ka tā ir "vieta blakus ēkai ar iekštelpu, kuras vides regulēšanu veic izmantojot enerģiju". Šāds papildinājums ir nepieciešams lai novērstu iespējamos pārpratumus, jo definīcija ir ārpus  11.1 nodaļas un 12.12. apakšnodaļas, līdz pārpratumi varētu rasties par to, kā ir jāsaprot definīcijā minētā "ēka", proti, vai tā ir ēka Būvniecības likuma izpratnē, vai izpratnē, kas minēta Direktīvā 2024/1275 un skaidro noteikumu projekta 130.19punkts.

Noteikumu projektā minētās "minimālās prasības energoefektivitātes jomā", tajā skaitā 173.4 un 173.5punktā minētās minimālās energoefektivitātes prasības nosaka Latvijas būvnormatīvs LBN 002-19 "Ēku norobežojošo konstrukciju siltumtehnika", kas apstiprināts ar Ministru kabineta 2019. gada 25. jūnija noteikumiem Nr. 280 "Noteikumi par Latvijas būvnormatīvu LBN 002-19 "Ēku norobežojošo konstrukciju siltumtehnika"".

Noteikumu projektā vārdi "atjaunošanas pase" lietoti nozīmē, kā to paredz Direktīvā 2024/1275 2.panta 19.punkts, kuru paredzēts transponēt ar grozījumiem Ēku energoefektivitātes likumā [25-TA-2969]. Pašlaik normatīvā akta projekts paredz definīciju: "atjaunošanas pase – individuāli pielāgots ceļvedis konkrētas ēkas pakāpeniskai atjaunošanai, kas paredz pasākumu īstenošanu vairākos posmos un būtisku ēkas energoefektivitātes uzlabošanu".

Atbilstoši deleģējumam, būvnormatīvi, tajā skaitā LBN 200-21, nosaka minimālās tehnikās prasības jaunu būvju vai to pārbūvju projektēšanā. Kā viena no šādām prasībām ir nosakāms nosacījums ēku projektēt kā bezemisiju ēku. Definēt bezemisiju ēku un noteikt tai izvirzītās prasības nav būvnormatīvu jomas jautājums, tātad, izrietēs no citiem normatīvajiem aktiem, kas transponēs Direktīvas 2024/1275 11.pantu. Noteikumu projekts netransponē Direktīvas 2024/1275 11.pantu.
Direktīvas 2024/1275 2.pamta otro daļu transponēs un bezemisijas ēkas definīciju noteiks likumprojekts “Grozījumi Ēku energoefektivitātes likumā” [25-TA-2969].

Direktīvas 2024/1275 14.panta 4.punkta ceturtā daļa nosaka, iespēju dzīvojamo ēku velosipēdu stāvvietu skaitu koriģēt "ņemot vērā vietējo iestāžu novērtējumu un vietējās īpatnības, tostarp demogrāfiskos, ģeogrāfiskos un klimatiskos apstākļus". Minēto rīcības brīvību paredzēts izmantot ar regulējumu 130.18 punktā, proti, nosakot, ka "[..] prasības par velosipēdu stāvvietu skaitu var koriģēt ar būvspeciālista pamatojumu, kas iekļauj arī novērtējumu par vietējām īpatnībām, attiecīgo pamatojumu pievienojot vai iekļaujot būvniecības ieceres dokumentācijā". Ņemot vērā, ka šāda pieeja vienlaikus nozīmē arī administratīvā sloga pieaugumu, to mēģināts pēc iespējas samazināt jau regulējumā nosakot tipiskākos izņēmumus dzīvojamām ēkām (130.25p). Vēršam uzmanību, ka Direktīvas 2024/1275 14.panta 4.punkta ceturtā daļa tiešā veidā ir attiecināma uz dzīvojamajām ēkām, savukārt, noteikumu projektā 130.18punktā noteikts, ka šī kārtība ir attiecināma gan uz dzīvojamajām ēkām, gan uz nedzīvojamām ēkām. Tas tādēļ, ka atbilstoši Būvniecības likuma 9.1pantā noteiktajai kārtībai tāda pati kārtība pēc būtības ir attiecināma arī uz nedzīvojamām ēkām. Minētā iemesla dēļ, lai nodrošinātu regulējuma skaidrību, noteikumu projekts 130.18punktā satur atsauci arī uz 130.63.apakšpunktu.
Papildus paskaidrojam, ka noteikumu projekts paredz būvnormatīvu papildināt ar jaunu 130.25punktu, tajā nosaucot gadījumus un situācijas kurās Ekonomikas ministrijas ieskatā visā Latvijā vienādi atkāpe no prasības ierīkot velosipēda stāvvietu pie dzīvojamās ēkas būtu pamatota, ja būvspeciālists to pamatotu Būvniecības likuma 9.1pantā noteiktajā kārtībā. Minēto gadījumu nosaukšana pašā būvnormatīvā nodrošina to, ka tas pats rezultāts tiek sasniegts (atkāpe no prasības tiek pieļauta) bez lieka administratīvā sloga (bez būvspeciālsita sagatavota pamatojuma), turklāt, attiecīgo regulējumu piemērojot vienveidīgi visā Latvijā.

Noteikumu projekts nemaina būvvaldes kompetenci. Saskaņā ar būvniecības regulējumā noteikto būvvalžu kompetenci, būvvaldei nav piekritīgi jautājumi par to, vai būvniecības iecerē iekļautie tehniskie risinājumi izpilda vai neizpilda būvnormatīvā noteiktās minimālās tehniskās prasības.

Nav pieļaujams faktiski vienu būvniecības ieceri mākslīgi sadalīt vairākās paralēlās būvniecības iecerēs ar mērķi izvairīties no prasībām, kas ir piesaistītas "nozīmīga atjaunošana" definīcijai.
Problēmas apraksts
Būvniecības likuma 9.pants nosaka septiņas būtiskās būvei izvirzītās prasības, atbilstoši kurām būve ir projektējama, būvējama un ekspluatējama. Visas septiņas Būvniecības likumā noteiktās prasības ir salāgotas ar Eiropas Parlamenta un Padomes 2024.gada 27.novembra Regula (ES) 2024/3110 I pielikumā minētajām septiņām prasībām no astoņām. Būvniecības likumā šīs septiņas pamatprasības ir noteiktas, jo attiecīgās Regulas darbības tvērums ir būvizstrādājumu joma, nevis būvju projektēšanas joma, tātad, lai abas jomas (būvizstrādājumu joma un būvju projektēšanas joma) savā starpā būtu salāgotas, attiecīgās prasības ir nosakāmas Latvijas nacionālajā regulējumā, kas regulē arī projektēšanas jomu, proti, Būvniecības likumā vai LBN 200-21. Būvniecības likuma 9.pantā nav minēta attiecīgās Regulas I pielikuma 7. punktā noteiktā prasība nodrošināt "[b]ūvju emisijas āra vidē", līdz ar to, arī šai prasībai būtu jābūt noteiktai Būvniecības likumā vai LBN 200-21. Minētajā kontekstā ir jāņem vērā arī apstāklis, ka projektēšanas prasības emisijas jomā attiecībā uz ražošanas ēkām pašlaik ir noteiktas LBN 200-21 167.1.apakšpunktā, savukārt specifiskas emisijas prasības veselības aprūpes un izglītības ēku apdares materiāliem nosaka LBN 200-21 128.punkts. Minētais nozīmē, ka pašlaik tikai ražošanas ēkām un daļēji arī veselības aprūpes un izglītības iestāžu ēkām būvju emisiju jomas prasības ir salāgotas starp būvizstrādājumu jomu un būvju projektēšanas jomu.
No iepriekš minētā izriet, ka Latvijā būvniecību regulējošajos normatīvajos aktos iztrūkst regulējums, kas kā vienu no būvēm izvirzītajām būtiskajām prasībām projektēšanas jomā noteiktu "[b]ūvju emisijas āra vidē". 
Risinājuma apraksts
Noteikumu projekts paredz svītrot LBN 200-21 167.1.apakšpunktu, vienlaikus prasību būves emisijai āra vidē nosakot LBN 200-21 5. punktā, tādā veidā attiecīgo prasību nosakot kā saistošu ne tikai ražošanas ēku, bet visu būvju projektēšanā. Minētais risinājums vienlaikus nodrošina to, ka visas astoņas pamatprasības, jeb būvei noteiktās būtiskās prasības, būtu salāgotas būvizstrādājumu jomā un būvju projektēšanas jomā.

Noteikumos minētie vārdi "emisijas gaisā" nozīmē arī noteikto prasību par gaisu piesārņojošo vielu emisiju normatīvu ievērošanu pilsētās, kurās konstatētas gaisa kvalitātes problēmas (šobrīd atbilstoši gaisa kvalitātes mērījumu datiem tādas Latvijā ir – Rīga, Liepāja un Rēzekne). Tas nozīmē, ka projektējot jaunas ēkas vai apkures sistēmu izmaiņas būtu jāparedz tāds apkures risinājums, kas nerada gaisu piesārņojošo vielu emisijas vai arī, ja tas tehniski vai ekonomiski nav pamatoti, paredzot risinājumu ar mazākajām iespējamajām emisijām. Minētajā kontekstā vēršama uzmanība, ka par augstas efektivitātes un gaisa kvalitātes prasībām atbilstošām apkures sistēmām varētu uzskatīt:
1) sistēmas, kurās izmanto koģenerāciju vienlaicīgai siltumenerģijas un elektroenerģijas vai mehāniskās enerģijas ražošanai;
2) sistēmas, kurās izmanto siltumsūkņus, kas, mainot siltuma dabisko plūsmu, pārvada siltumu no dabiskās vides uz ēkām vai ēku inženiertehniskajām sistēmām;
3) centralizētas siltumapgādes vai centralizētas dzesēšanas sistēmas, īpaši tādas, kuras, pievadot enerģiju no centrālā enerģijas ražošanas avota, izmantojamas vairākām ēkām vai teritorijām.

Papildus vēršam uzmanību, ka saistībā ar emisijām gaisā Latvijas būvnormatīva LBN 231-15 "Dzīvojamo un publisko ēku apkure un ventilācija" spēkā esošās redakcijas 16.punkts nosaka, ka: "[b]ūvobjektos atļauts izbūvēt vietējās apkures ierīces, kas darbojas ar cieto kurināmo, ja tiek ievēroti šī būvnormatīva 1. pielikuma 1. tabulā minētie maksimālie parametri, kā arī vides aizsardzības normatīvajos aktos noteiktie ierobežojumi un prasības. Ja ēka, kurā ir krāsns apkure, tiek atjaunota vai pārbūvēta, krāsns apkuri atļauts saglabāt neatkarīgi no ēkas stāvu skaita un kopējās platības."  Viens no vides aizsardzības normatīvajiem aktiem ir likums “Par piesārņojumu”, tātad, arī šis likums un uz tā pamata izdotie noteikumi attiecās uz individuālās apkures iekārtām. Pamatojoties uz likuma “Par piesārņojumu” 14.panta otro daļu “[j]a noteiktā teritorijā ir pārsniegti vai var tikt pārsniegti vides kvalitātes normatīvu robežlielumi noteiktam piesārņojuma veidam, pašvaldība saskaņā ar normatīvajos aktos noteiktajā kārtībā izstrādātu un apstiprinātu rīcības programmu vai īstermiņa rīcības programmu var izdot saistošos noteikumus, kas attiecīgajā teritorijā ierobežo vai aizliedz tādu piesārņojošu darbību uzsākšanu, kuru izraisītā emisija var palielināt kopējo attiecīgā piesārņojuma daudzumu šajā teritorijā, izņemot šā likuma 16.pantā minētos gadījumus”. Saskaņā ar šo deleģējumu, piemēram, Rīgas valstspilsētā ir izdoti Rīgas domes 2024. gada 21. februāra saistošie noteikumi Nr. RD‑24‑260‑sn “Par teritoriālajām zonām siltumapgādes veida izvēlei un prasībām siltumapgādes sistēmas iekārtu izvēlei”, kas ir saistoši gan jaunu iekārtu uzstādīšanai, gan to nomaiņai.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
Ja uzlādes punkts ir publiski pieejams Eiropas Parlamenta un Padomes 2023. gada 13. septembra regulas (ES) Nr. 2023/1804 par alternatīvo degvielu infrastruktūras ieviešanu izpratnē, uz to neatkarīgi no šo noteikumu prasībām ir tieši piemērojamas minētajā regulā noteiktās ekspluatācijas, lietotāju tiesību un tirgus darbības prasības.
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
personas ar invaliditāti
Būvniecības ierosinātāji
Būvprojekta izstrādātāji
Ēku lietotāji
Transporta lietotāji
Ietekmes apraksts
Tieši ietekmētās sabiedrības grupas:
A. Būvniecības ierosinātāji -  ja paredzēts būvēt jaunu vai nozīmīgi atjaunot jau esošo ēku, kurai ir apkure, tad attiecīgā iecere ietver risinājumus, kas sadārdzina būvniecības ieceri. 

B. Būvprojekta izstrādātāji
Ir jāņem vērā jaunās prasības ēku projektēt kā bezemisiju ēku vai gandrīz nulles emisijas ēku. Būvniecības iecerē jāiekļauj uzlādes punktu ierīkošana, kabeļu iepriekšēju ierīkošana, saules enerģijas risinājumi, kā arī ēkas sistēmu efektivitātes elektroniska uzraudzība. Jāņem vērā, ka minimālās tehniskās prasības vides pieejamības jomā kļūst saistošas arī nozīmīgas atjaunošanas gadījumā. 

C. Ēku lietotāji
Ēku lietotājiem jaunā ēkā vai ēkā, kurai veikta nozīmīga atjaunošana, tiek nodrošināta energoefektivitāte, līdz ar to arī mazāki rēķini.

D. Transporta lietotāji
Elektrotransportlīdzekļu un velosipēdu lietotājiem jaunā ēkā vai ēkā, kurai veikta nozīmīga atjaunošana, tiek nodrošināta nepieciešamā infrastruktūra uzlādes punkti, iespēja ierīkot uzlādes punktus kā arī velosipēdu stāvvietas.

E. Personas ar invaliditāti (kustību vai funkcionāliem traucējumiem).
Vairāk objektiem tiek risināti vides pieejamības jautājumi, proti, arī nozīmīgas atjaunošanas gadījumā tehnisko un ekonomisko iespēju robežās vides pieejamības prasības tiek noteiktas kā saistošas.

Finansiālās ietekmes galvenās pozīcijas ir vienādas gan fiziskām, gan juridiskām personām.

Prasību izpildes izmaksas.
Noteikumu projektā paredzētās prasības attiecas uz ēkām, kas vēl tikai tiks projektētas un būvētas vai pārbūvētas, veicot nozīmīgu atjaunošanu, kam šobrīd nav zināmi attiecīgo objektu raksturojošie dati, piemēram, ēkas lietošanas veids, platība, atrašanās vieta, jumta konstrukcijas risinājumi, jumta forma un jumta platība, citu sistēmu inženiertehniskie risinājumi, esošā autostāvvietu infrastruktūra, esošie vides pieejamības risinājumi u.c. Prasību izpildes izmaksas ikvienu pozīciju būtiski ietekmē ļoti plašs savstarpēji saistītu mainīgo faktoru kopums, tostarp būves arhitektoniskie un konstruktīvie risinājumi, izvēlētās tehnoloģijas, dažādu saistīto sistēmu jaudas, zemesgabala īpatnības, datums, kad iesniegs būvatļaujas vai līdzīgs pieteikums, kā arī tirgus situācija projektu izstrādes un būvdarbu veikšanas brīdī, turklāt, daļa no prasībām ir atkarīga arī no būvniecības ierosinātāja finanšu iespējām un vēlmi kādu prasību risināt vienā vai citā veidā. Ņemot vērā minēto, jebkāds vispārināts vai vidējos rādītājos uz vairākiem secīgiem pieņēmumiem balstīts izmaksu aprēķins šādā stadijā būtu ar ļoti augstu neprecizitātes risku un varētu radīt ļoti maldinošu priekšstatu par faktisko finansiālo ietekmi uz konkrētām būvniecības iecerēm. Minēto iemeslu dēļ prasību izpildes izmaksu pozīcijas aprakstītas raksturojot noteikumu projekta skartās sabiedrības grupas un attiecīgo ietekmi, tās grupējot pa saistītajām pozīcijām. Prasību izpildes izmaksu aprēķinu veikšana un turpmāka izmantošana bez individuālas situācijas izvērtēšanas var novest pie kļūdainiem secinājumiem. Minēto apsvērumu dēļ detalizēts prasību izpildes izmaksu aprēķins nav iekļauts anotācijas 2.5.sadaļā, 3.sadaļā un 7.sadaļā.

Bezemisiju ēkas un gandrīz nulles emisijas ēka.
Prasība izriet no noteikumu projekta 1.8.p, kas paredz jaunu 173.4 un 173.5.p.
Prasības izpilde ar augstu varbūtību pārklājas ar prasībām citās jomās, kas noteiktas paralēli, piemēram, saules enerģijas jomā u.c. saistītajiem risinājumiem, kas nepieciešam arī šis prasības izpildē.

Saules enerģija.
Prasība izriet no noteikumu projekta 1.6.p, kas paredz jaunu 130.5.p.
Prasības ietekme ir gan projektēšanu, gan pašu saules paneļu sistēmas uzstādīšanu.
Lai ēka kvalificētos kā bezemisiju ēka, tai pašai jāražo liela daļa patērētās enerģijas, ar visticamāk, būtu jāuzkrāj, tātad, ies`pejamā ietekme arī uz akumulatoru sistēmas nepieciešamību, lai gan tieša obligāta prasība pēc baterijām visos gadījumos nav noteikta. Tas tādēļ, ka baterijas ar augstu ticamību būtu veids, kā izpildīt energoefektivitātes prasības, proti, intensīvas ražošanas periodā uzkrāt enerģiju tās patēriņam vēlāk.
Prasības ietekme ir arī uz saules siltuma kolektoriem (ūdens uzsildīšanai).
Lai arī saules paneļi ir populārāki, dažos projektos (piemēram, sporta kompleksos ar dušām) termiskie saules kolektori var būt vēl efektīvāks veids energoefektivitātes uzlabošanai.
Saistītās prasības ēkas vadības sistēmas jomā veicina sistēmu integrāciju, kur saules invertors "sarunājas" ar siltumsūkni.

Enerģijas monitoringa un vadības sistēma.
Prasība izriet no noteikumu projekta 1.5.p, kas paredz jaunu 130.1.p.
Šī ir sadaļa, kurā visas apakšsistēmas (apkure, ventilācija, saules paneļi, apgaismojums) tiek apvienotas vienā saskarnē.
Sistēma var ietvert arī algoritmu izstrādi, piemēram: "ja telpā nav cilvēku 30 minūtes, samazināt temperatūru par 2 grādiem un izslēgt ventilāciju".

Uzlādes punkti.
Prasība izriet no noteikumu projekta 1.6.p, kas paredz jaunu 130.61. un 130.71.p.
Uzlādes punktu ierīkošanas risinājumi un līdz ar to arī izmaksas ļoti būtiski mainās atkarībā no citiem saistitajiem apstākļiem un no tā, cik apkārtējie elementi ir "labvēlīgi" vai "sarežģīti".
Papildus jāpiemin, ka izmaksu sadārdzinājumā ir jāņem vērā vai uz objektu iepriekš jau attiecās un tika izpildītas attiecīgās jomas prasības, kas līdz šim noteiktas Latvijas būvnormatīva LBN 261-15 "Ēku iekšējā elektroinstalācija" III1.nodaļā. Minētais regulējums noteica, "[j]aunas nedzīvojamas ēkas būvniecībā ar vairāk nekā desmit autostāvvietām būvprojektā vismaz vienai no šīm autostāvvietām paredz elektrotransportlīdzekļu uzlādes punktu un vismaz katrai piektajai stāvvietai – nepieciešamo elektrības kabeļu kanālu infrastruktūru".  Pieņemot, ka objekts ir nedzīvojamā ēka (nav biroja ēka) ar 10 stāvvietām, tad jau līdz šim šādai ēkai tika noteikta prasība ierīkot vienu uzlādes punktu, attiecīgi, izmaiņas ir tikai skaitā, proti, viena uzlādes punkta vietā būs jāparedz ierīkot vēl vienu.


Kabeļu iepriekšēja ierīkošana un kabeļkanāli.
Prasība izriet no noteikumu projekta 1.6.p, kas paredz jaunu 130.62 un 130.72.p.
Izmaksu ietekmējošie mainīgie apstākļi ir ļoti daudz, taču visvairāk atkarīgi no stāvvietu skaita. 
Papildus jāpiemin, ka izmaksu sadārdzinājumā ir jāņem vērā vai uz objektu iepriekš jau attiecās un tika izpildītas attiecīgās jomas prasības, kas līdz šim noteiktas Latvijas būvnormatīva LBN 261-15 "Ēku iekšējā elektroinstalācija" III1.nodaļā. Minētais regulējums noteica, "[j]aunas nedzīvojamas ēkas būvniecībā ar vairāk nekā desmit autostāvvietām būvprojektā vismaz vienai no šīm autostāvvietām paredz elektrotransportlīdzekļu uzlādes punktu un vismaz katrai piektajai stāvvietai – nepieciešamo elektrības kabeļu kanālu infrastruktūru".  Pieņemot, ka objekts ir nedzīvojamā ēka (nav biroja ēka) ar 10 stāvvietām, tad jau līdz šim šādai ēkai tika noteikta prasība vismaz katrai piektajai stāvvietai paredzēt nepieciešamo elektrības kabeļu kanālu infrastruktūru, tātad, attiecīgi, mainās tikai īpatsvars (no 20% uz 100%) no stāvvietām, kas jānodrošina ar kabeļkanāliem.

Velosipēdu stāvvietu ierīkošana.
Prasība izriet no noteikumu projekta 1.6.p, kas paredz jaunu 130.63 un 130.73.p.
Regulējums nenosaka kādu konkrētu velosipēda stāvvietas risinājumu, tātad, tas tik pat labi var būt statīvs pie ēkas sienas, nojume netālu no ēkas vai ēkā esoša speciāla šim mērķim paredzēta telpa.


Vides pieejamība u.c. papildus prasību izpilde.
Prasība izriet no noteikumu projekta 1.4.p, kas paredz jaunu 6.1.p.
Būtisks apstāklis ir arī tam, ka noteikumu projekts ēkas nozīmīgas atjaunošanas gadījumā paredz ārpus sākotnējās ieceres tvēruma papildus risināt arī jautājumus optimālas iekštelpu vides kvalitātes, ugunsdrošības, pielāgošanās klimata pārmaiņām, vides pieejamība personām ar funkcionāliem traucējumiem, bīstamu vielu, tostarp azbesta, nodošana atkritumu apsaimniekotājam, būvju emisija āra vidē jomā. Minētās prasības izpilde ir tieši atkarīga no konkrētās situācijas un ir īstenojama ļoti plašā risinājumu un izmaksu diapazonā, līdz ar to, objektīvu apsvērumu dēļ attiecīgās prasības izpildes izmaksas prognozēt pat aptuveni nav iespējams. Ir prognozējams tikai tas, ka vides pieejamības prasību u.c. papildus prasību izpilde tipiskā situācijā varētu būt apjomā, kas nepārsniedz 10% no būvniecības ieceres izmaksām, jo pārsniedzot minēto 10% slieksni, attiecīgās prasības var tikt definētas kā ekonomiski nepamatotas, līdz ar to var nebūt saistošas.

Noteikumu projekts nenosaka iesnieguma sagatavošanas kārtību, kādā saskaņojama saules paneļu sistēmas pieslēgšanās kopējam elektrotīklam vai kartību kādā iegūstama informācija par pieejamo jaudu autostāvvietas uzlādes punktu ierīkošanai. Vienlaikus noteikumu projekts nosaka prasību ierīkot saules paneļus un uzlādes punktus, kuru izpildei būs nepieciešams saņemt attiecīgās atļaujas vai informāciju. Minētā iemesla dēļ šajā kontekstā noteikumu projektam nav tieša ietekme uz administratīvo slogu, taču ir ietekme uz izmaksām, kas rodas sakarā ar noteikumu projektā noteikto prasību izpildi.

Administratīvais slogs.
Noteikumu projekta 1.6. apakšpunkts, ar kuru būvnormatīvs tiek papildināts ar 130.21punktu, nosakot nepieciešamību pēc ekonomiskā pamatojuma, tāpat kā citi individuāli apstākļi, kuros atkāpe no prasības ir iespējama, ja tā tiek pamata, pamatojums attiecīgajai atkāpei no prasības ir jāsagatavo un jāiekļauj vai jāpievieno būvniecības iecerei saskaņā ar Būvniecības likuma 9.1.pantā noteikto kārtību. Šie ir gadījumi, kuros administratīvais slogs pieaug. Šo administratīvo sloga pieaugumu nav iespējams aprēķināt dažādu objektīvu iemeslu dēļ, piemēram, nav iespējams prognozēt gadījumu skaitu, attiecīgo prasību tvērumu, pamatojuma sagatavošanai nepieciešamo laiku u.c. apstākļus, jo tie ir tieši atkarīgi arī no tiem pašiem apsvērumiem, kādēļ nav veicams detalizēts prasību izpildes izmaksu aprēķins. Minēto iemeslu dēļ jebkādi pieņēmumi par minētā administratīvā sloga palielināšanās apjomu var radīt maldīgu priekšstatu un kļūdainus secinājumus par to faktisko kopējo apjomu. Visu minēto apsvērumu dēļ detalizēts administratīvā sloga izmaiņu aprēķins nav iekļauts anotācijas 2.3. un 2.4. sadaļā.
Juridiskās personas
Būvniecības ierosinātāji
Būvprojekta izstrādātāji
Ietekmes apraksts
Visvairāk ietekmētās sabiedrības grupas:
A. Būvniecības ierosinātāji
Ietekme - ja paredzēts būvēt jaunu vai nozīmīgi atjaunot jau esošo ēku, kurai ir apkure, tad attiecīgā iecere ietver risinājumus, kas sadārdzina būvniecības ieceri. 

B. Būvprojekta izstrādātāji
Ietekme - ir jāņem vērā jaunās prasības ēku projektēt kā bezemisiju ēku vai gandrīz nulles emisijas ēku. Būvniecības iecerē jāiekļauj uzlādes punktu ierīkošana, kabeļu iepriekšēju ierīkošana, saules enerģijas risinājumi, kā arī ēkas sistēmu efektivitātes elektroniska uzraudzība. Jāņem vērā, ka minimālās tehniskās prasības vides pieejamības jomā kļūst saistošas arī nozīmīgas atjaunošanas gadījumā par tad, ja sākotnējā iecere neparedzēja skart vides pieejamības risinājumus.

Finansiālās ietekmes galvenās pozīcijas ir vienādas gan fiziskām, gan juridiskām personām un paskaidrota anotācijas 2.1.sadaļas daļā par fiziskām personām.
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Jā
	Sabiedrības grupa
	Vai ietekmē?
	Izmaksas par vienību - euro
	Vienību skaits
	Atbilstības izmaksas - euro
	Aprēķinu skaidrojums

	Fiziskās personas
	Kopā (fiziskās personas)
	0,00
	

	personas ar invaliditāti
	Nē
	

	

	
	

	Būvniecības ierosinātāji
	Nē
	

	

	
	Sk. anotācijas 2.1.sadaļu

	Būvprojekta izstrādātāji
	Nē
	

	

	
	

	Ēku lietotāji
	Nē
	

	

	
	

	Transporta lietotāji
	Nē
	

	

	
	

	Juridiskās personas
	Kopā (juridiskās personas)
	0,00
	

	Būvniecības ierosinātāji
	Nē
	

	

	
	

	Būvprojekta izstrādātāji
	Nē
	

	

	
	

	Kopā
	0,00
	


3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
Noteikumu projektā noteikto minimālo tehnisko prasību izpilde tiks nodrošināta pašvaldību budžetu esošā finansējuma ietvaros.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Jā
4.1. Saistītie tiesību aktu projekti
4.1.1. Grozījumi Ministru kabineta 2015. gada 9. jūnija noteikumos Nr. 294 "Noteikumi par Latvijas būvnormatīvu LBN 261-15 "Ēku iekšējā elektroinstalācija""  (25-TA-1257)
Pamatojums un apraksts
Eiropas Parlamenta un Padomes 2024. gada 24. aprīļa Direktīva 2024/1275 (turpmāk - Direktīva 2024/1275) atceļ Eiropas Parlamenta un Padomes 2010. gada 19. maija Direktīvu 2010/31/ES (pārstrādāto versiju) (turpmāk - Direktīva 2010/31/ES). Direktīvā 2010/31/ES  noteiktās prasības elektrouzlādes punktu ierīkošanai tika transponētas Latvijas būvnormatīvā LBN 261-15 "Ēku iekšējā elektroinstalācija" (apstiprināts ar Ministru kabineta 2015. gada 9. jūnija noteikumiem Nr. 294 "Noteikumi par Latvijas būvnormatīvu LBN 261-15 "Ēku iekšējā elektroinstalācija""). Minētā būvnormatīva III1 nodaļa nosaka elektrotransportlīdzekļu uzlādes punktu ierīkošanas prasības, kuras noteikumu projekts gan pārņem, gan precizē vienlaikus, tādā veidā transponējot attiecīgās prasības no Direktīvas 2024/1275. Minēto iemeslu dēļ vienlaicīgi ar noteikumu projekta stāšanos spēkā ir jāgroza arī Latvijas būvnormatīvs LBN 261-15 "Ēku iekšējā elektroinstalācija", tajā dzēšot III1 nodaļu un informatīvo atsauci uz Direktīvu 2010/31/ES.
Atbildīgā institūcija
Ekonomikas ministrija
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Jā
5.1. Saistības pret Eiropas Savienību
Vai ir attiecināms?
Jā
ES tiesību akta CELEX numurs
32024L1275
ES tiesību akta datums, izdevējinstitūcija, numurs, veids un nosaukums
Eiropas Parlamenta un Padomes 2024. gada 24. aprīļa Direktīva 2024/1275 par ēku energoefektivitāti
Apraksts
Atbilstoši Eiropas Parlamenta un Padomes 2024. gada 24. aprīļa Direktīvas 2024/1275 par ēku energoefektivitāti preambulas 83.punktam, projekta ietvaros transponētas tikai tās normas, kas ieviestas pilnībā no jauna vai kurām no iepriekš transponētajām normām ir veiktas izmaiņas pēc būtības.
5.2. Citas starptautiskās saistības
Vai ir attiecināms?
Nē
5.3. Cita informācija
Apraksts
-
5.4. 1. tabula. Tiesību akta projekta atbilstība ES tiesību aktiem
	Attiecīgā ES tiesību akta datums, izdevējinstitūcija, numurs, veids un nosaukums
	Eiropas Parlamenta un Padomes 2024. gada 24. aprīļa Direktīva 2024/1275 par ēku energoefektivitāti

	ES TA panta numurs
	Projekta vienība, kas pārņem vai ievieš A minēto
	Tiek pārņemts pilnībā vai daļēji
	Vai B minētais paredz stingrākas prasības un pamatojums

	A
	B
	C
	D

	2.panta 5.punkts
	6. [nosaka jaunu  3.291.p]
	Pārņemtas pilnībā
	Nē.

	2.panta 20.punkts
	5. [nosaka jaunu 3.242.p]
	Pārņemtas pilnībā
	Nē.

	2.panta 21.punkts 
	5. [nosaka jaunu 3.241.p]
	Pārņemtas pilnībā
	Nē.

	2.panta 22.punks (b.variants)
	4. [nosaka jaunu 3.231.p]
	Pārņemtas pilnībā
	Nē.

	2.panta 34.punkts
	3. [nosaka jaunu 3.141.p]
	Pārņemtas pilnībā
	Nē.

	2.panta 35.punkts
	1. [nosaka jaunu 3.11.p]
	Pārņemtas pilnībā
	Nē.

	2.panta 36.punkts
	2. [nosaka jaunu 3.131.p]
	Pārņemtas pilnībā
	Nē

	2.panta 64.punkts
	13. [nosaka jaunu 130.63. un 130.73. apakšpunktu]
	Pārņemtas pilnībā
	Nē.

	2.panta 65.punkts
	1. [nosaka jaunu 3.12.p]
	Pārņemtas pilnībā
	Nē.

	7.panta 1.punkts
	15. [nosaka jaunu 173.4. un 173.5. p] un
16. [nosaka jaunu 183. un 184.p]
	Pārņemtas pilnībā
	Nē.

	7.panta 4.punkts
	16. [nosaka jaunu 185.p]
	Pārņemtas pilnībā
	Nē.

	7.panta 6.punkts
	7. [nosaka jaunu redakciju 4.p]
	Pārņemtas daļēji
Kā Latvijai neraksturīgas netiek noteiktas prasības saistībā ar risku, kas saistīti ar spēcīgu seismisko aktivitāti.
	Nē.

	8.panta 1.punkts
	13. [nosaka jaunu 130.4p]
	Pārņemtas pilnībā
	Nē.

	8.panta 2.punkts
	13. [nosaka jaunu 130.14p]
	Pārņemtas pilnībā
	Nē.

	8.panta 3.punkts
	13. [nosaka jaunu 130.13p] un
9. [nosaka jaunu 6.1p]
	Pārņemtas pilnībā
	Nē.

	9.panta 5.punkts
	13. [nosaka jaunu 130.3p]
	Pārņemtas pilnībā
	Nē.

	10.panta 1.punkts
	9. [nosaka jaunu 6.2p]
	Pārņemtas pilnībā
	Nē.

	10.panta 3.punkts
	13. [nosaka jaunu 130.5p] un
16. [nosaka jaunu 180., 181. un 182.p]
	Pārņemtas daļēji
Pārņem prasības jaunām ēkām un ēku pārbūvēm (10.panta 3.punkta a, c, d, e, apakšpunktu). Šajā normatīvajā aktā noteikt prasības par esošām ēkām (10.panta 3.daļas b apakšpunktu) nepieļauj deleģējums, jeb šī normatīvā akta darbības tvērums.
Prasības esošām ēkām transponēs cits normatīvais akts -  "Grozījumi Ministru kabineta 2020. gada 10. decembra noteikumos Nr. 730 "Ekspluatējamu ēku energoefektivitātes minimālās prasības"" 26-TA-329
	Nē.

	10.panta 3.punkta (a)
	13. [nosaka jaunu 130.51. un 130.52.p] un 16. [nosaka jaunu 180.p]
 
	Pārņemtas pilnībā
	Nē.

	10.panta 3.punkta (c)
	13. [nosaka jaunu 130.55.p] un
16. [nosaka jaunu 182.p]
	Pārņemtas pilnībā
	Nē.

	10.panta 3.punkta (d)
	13 [nosaka jaunu 130.53.p] un
16. [nosaka jaunu 181.p]
	Pārņemtas pilnībā
	Nē.

	10.panta 3.punkta (e)
	13 [nosaka jaunu 130.54.p] un
16. [nosaka jaunu 181.p]
	Pārņemtas pilnībā
	Nē.

	10.panta 4.punkts
	13. [nosaka jaunu 130.20p]
	Pārņemtas daļēji
1.rindkopa nav pārņemta redakcionāli, bet tajā minētais izpildīts pēc būtības t.i. vienlaikus ar prasībām saules enerģijas jomā, 130.20punktā tiek noteikti arī kritēriji un iespējamie izņēmumi prasībām saules enerģijas jomā.
2.rindkopa nav redakcionāli pārņemta regulējumā, bet izpildīta vienlaikus ar šī noteikumu projekta publisko apspriešanu (sabiedrības līdzdalību) un projekta saskaņošanas procesā iesaistot iesaistīto institūciju pārstāvjus (AS "Sadales tīkls").
	Nē.

	13.panta 5.punkts
	12. [nosaka jaunu 130.1p]
	Pārņemtas pilnībā
	Nē.

	13.panta 6.punkta otrā daļa.
	13. [nosaka jaunu 130.14p]
	Pārņemtas pilnībā
	Nē.

	13.panta 11.punkts
	13. [nosaka jaunu 130.12p]
	Pārņemtas pilnībā
	Nē.

	13.panta 11.punkta (a)
	13. [nosaka jaunu 130.121.p]
	Pārņemtas pilnībā
	Nē.

	13.panta 11.punkta (b)
	13. [nosaka jaunu 130.122.p]
	Pārņemtas pilnībā
	Nē.

	13.panta 11.punkta (c)
	13. [nosaka jaunu 130.123.p]
	Pārņemtas pilnībā
	Nē.

	13.panta 11.punkta otrā daļa
	13. [nosaka jaunu 130.12p, kurā iekļauts pieļautais izņēmums]
	Pārņemtas pilnībā
	Nē.

	14.panta 1.punkta pirmā daļa
	13. [nosaka jaunu 130.6p]
	Pārņemtas pilnībā
	Nē.

	14.panta 1.punkta pirmās daļas (a)
	13. [nosaka jaunu 130.61.p]
	Pārņemtas pilnībā
	Nē.

	14.panta 1.punkta pirmās daļas (b)
	13. [nosaka jaunu 130.62.p]
	Pārņemtas pilnībā
	Nē.

	14.panta 1.punkta pirmās daļas (c)
	13. [nosaka jaunu 130.63.p]
	Pārņemtas pilnībā
	Nē.

	14.panta 1.punkta otrās daļas (a) un (b) 
	13. [nosaka jaunu 130.8p un 130.9p]
	Pārņemtas pilnībā
	Nē.

	14.panta 1.punkta trešā daļa
	13. [nosaka jaunu 130.11p]
	Pārņemtas pilnībā
	Nē.

	14.panta 1.punkta ceturtā daļa
	13. [nosaka jaunu 130.61.p]
	Pārņemtas pilnībā
	Nē

	14.panta 3.punkts
	13. [nosaka jaunu 130.24.p]
	Pārņemtas daļēji
Prasība nav transponēta redakcionāli, bet tajā minētais izpildīts pēc būtības t.i. vienlaikus ar prasībām velosipēdu stāvvietu ierīkošanai, 130.24punktā tiek noteikti arī kritēriji un iespējamie izņēmumi. 
	Nē.

	14.panta 4.punkta pirmā daļa
	13. [nosaka jaunu 130.7p]
	Pārņemtas pilnībā
	Nē.

	14.panta 4.punkta pirmās daļas (a)
	13. [nosaka jaunu 130.72p]
	Pārņemtas pilnībā
	Nē.

	14.panta 4.punkta pirmās daļas (b)
	13.. [nosaka jaunu 130.73p]
	Pārņemtas pilnībā
	Nē.

	14.panta 4.punkta otrā daļa
	13. [nosaka jaunu 130.71p]
	Pārņemtas pilnībā
	Nē.

	14.panta 4.punkta trešā daļa (a) un (b) 
	13. [nosaka jaunu 130.8p un 130.9p]
	Pārņemtas pilnībā
	Nē.

	14.panta 4.punkta ceturtā daļa
	13. [nosaka jaunu 130.18p un 130.25p]
	Pārņemtas daļēji
Prasība nav transponēta redakcionāli, bet tajā minētais izpildīts pēc būtības t.i. vienlaikus ar prasībām velosipēdu stāvvietu ierīkošanai, 130.18 punktā noteikta iespēja velosipēdu stāvvietu skaitu samazināt, ja to pamato ar vai bez atsauces uz lolāku situācijas analīzi vai individuāli, kas nozīmē administratībvā sloga pieaugumu. Lai samazinātu administratīvo slogu, 130.25punktā vienlaikus tiek noteikti arī kritēriji un iespējamie izņēmumi. 
	Nē.

	14.panta 4.punkta piektā daļas pirmais teikums
	13. [nosaka jaunu 130.11p]
	Pārņemtas pilnībā
	Nē.

	14.panta 4.punkta piektā daļas otrais teikums
	13. [nosaka jaunu 130.19p]
	Pārņemtas pilnībā
	Nē.

	14.panta 5.punkts
	13. [nosaka jaunu 130.16p un 130.17p]
	Pārņemtas pilnībā
	Nē.

	14.panta 6.punkts
	13. [nosaka jaunu 130.10p]
	Pārņemtas pilnībā
	Nē

	35. panta 1. punkta trešā daļa
	17. [nosaka informatīvo atsauci]
	Pārņemtas pilnībā
	Nē

	Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ?
	2.panta 22.punkts pieļauj, ka dalībvalstis var izvēlēties piemērot a) vai b) apakšpunktu.
Latvija šo izvēli par b) apakšpunkta variantu ir izdarījusi transponējot Eiropas Parlamenta un Padomes 2010. gada 19. maija Direktīvas 2010/31/ES par ēku energoefektivitāti 2.panta 10.punktu, kā rezultātā Latvijas būvnormatīva LBN 002-19 "Ēku norobežojošo konstrukciju siltumtehnika" 12.punktā jau pašlaik noteikts, ka "Ja atjaunošana vai pārbūve skar mazāk par 25 % no ēkas būves elementu kopējās laukuma virsmas, var nepiemērot šā būvnormatīva 9. punktā minētās prasības".   
Ir lemts turpināt izvēlēties b) variantu, jo tas rada salīdzinoši mazāko administratīvo slogu un ir saprotams no būvniecības ieceres tvēruma un tehniskajiem parametriem. a) variants netiek uzskatīts par labāku, jo tādā gadījumā būtu papildus jānosaka kārtība vērtības noteikšanas metodikai un, ja tā kādā veidā būtu saistīta ar Nekustamā īpašuma valsts kadastra informācijas sistēmā aprēķināto kadastrālo vērtību, tad a) variants būtu saistīts ar papildus sarežģījumiem un jautājumiem par to, kura vērtību (fiskālo kadastrālo vērtību vai universālo kadastrālo vērtību), kā un par to vai būtu jāņem vērā, kadastrālo vērtību samazinošs koeficients (0,8). Situācijās, kad kadastrālā vērtība nebūtu 1:1 atbilstoša faktiskajai tirgus situācijai būtu papildus riski, kas saistīti ar "nozīmīgas renovācijas" prasību attiecināšanu tikai dēļ pārāk zemes ēkas vērtības noteikšanas, kas nav atbalstāmi. a) varianta gadījumā jebkurā no situācijām būtu jānosaka jauns administratīvais process saistībā nepieciešamību individuālam objektam (ēkai) noteikt tirgus vērtību, kas tiešā veidā varētu kalpot kā "atskaites punkts" nozīmīgas definīcijas kritērija izvērtēšanai, vai arī būtu kadastrālo vērtību precizējoša informācija, ja tiktu lemts izmantot kadastrālo vērtību.

7.panta 4.punkts pieļauj dalībvalstīm lemt 7.panta 1. un 2. punktu nepiemērot tām ēkām, kurām līdz 7.panta 1. un 2. punktā minētajiem datumiem jau ir iesniegti būvatļaujas pieteikumi vai līdzvērtīgi pieteikumi, tostarp pieteikums izmantojuma maiņai. Minētā rīcības brīvība tiek izmantota paredzot noteikt jaunu 180.punktu, tādā veidā attiecīgās prasības piemērošanas principu salāgojot ar citu projektēšanā piemērojamo minimālo tehnisko prasību piemērošanu laikā.

10.panta 4.punkta 3.daļa paredz, ka “[t]ransponējot 3. punkta pirmajā daļā noteiktos pienākumus, dalībvalsts ēku lietderīgās platības mērvienības vietā var izmantot ēku pamatstāva platību, ja dalībvalsts pierāda, ka tā rezultātā uz ēkām uzstādīto piemērotu saules enerģijas iekārtu jauda ir līdzvērtīga”. Latvijā būves dati tiek reģistrēti, uzturēti un aktualizēti  Nekustamā īpašuma valsts kadastra informācijas sistēmā, kurā par ēku tiek uzturēta informācija par tās "kopējo platību", kas saturiski atbilst Direktīvas 2024/1275 2.panta 51.punktā noteiktajam, proti, ""lietderīgā grīdas platība" ir ēkas grīdas platība, kas nepieciešama kā parametrs, lai kvantificētu specifiskus izmantošanas apstākļus, kas izteikti uz grīdas platības vienību, un lai piemērotu vienkāršojumus un zonējuma un dalīšanas vai pārdalīšanas noteikumu". Nekustamā īpašuma valsts kadastra informācijas sistēmā par ēku netiek reģistrēta, uzturēta un aktualizēta informācija par "pamatstāva platību" vai stāva platību, vai platību konkrētam ēkas stāvam, vai platību visiem "pamatstāviem" kopā. Minēto iemeslu dēļ attiecīgā rīcības brīvība netiek izmantota.

13.panta 5.punkts nosaka prasības ierīkot iekštelpu gaisa kvalitātes monitoringam un regulēšanai domātām mērierīcēm un vadības ierīcēm nedzīvojamām ēkām un to, ka dalībvalstis šo prasību var noteikt arī dzīvojamām ēkām, tātad atstājot dalībvalsts izvēles iespēju. Minētā iespēja tiek izmantota un attiecīgā prasība netiek noteikta kā obligāti attiecināma arī uz dzīvojamām ēkām. Būtiskākais iemesls attiecīgo prasību nenoteikšanai ir saistīts ar nepieciešamību nesadārdzināt dzīvojamo ēku būvniecību, attiecīgi, nepasliktinot mājokļu pieejamību.

13.panta 11.punkta pēdējais teikums nosaka dalībvalsts iespēju 13.panta 11.punkta prasības neattiecināt uz vienģimenes mājām, kurās veic nozīmīgu renovāciju, ja uzstādīšanas izmaksas pārsniedz ieguvumus. Minētā iespēja tiek izmantota un attiecīgā prasības par nepārtrauktu elektronisku uzraudzību, spēju reaģēt uz ārējiem signāliem u.c. neattiecina uz viena dzīvokļa māju, jo lemts šo jautājumu izlemšanai uzticēt katras viena dzīvokļa mājas īpašniekam, kas visbiežāk attiecīgo ēku paredz un būvē atbilstoši savām tā brīža iespējām, turklāt, liela daļa no šādām ēkām ir līdz 60m2, kas Latvijā tiek pieļautas ar paziņojumu par būvniecību, tātad, bet obligātas būvvaldes vai citas uzraugošās institūcijas obligātu iesaistīšanas.

14.panta 1.punkta (c) apakšpunkts paredz dalībvalsts iespēju kā kritēriju izvēlēties 15 % no nedzīvojamo ēku vidējās lietotāju kapacitātes vai 10 % no kopējās lietotāju kapacitātes. Komisijas paziņojuma 9. pielikuma 4.8.1.p "[..] dalībvalstis var brīvi izvēlēties vai nu kopējo, vai vidējo lietotāju kapacitāti kā rādītāju, ko izmantot par pamatu prasībām par velosipēdu stāvvietas vietām.  Tās var, piemēram, izvēlēties visvieglāk pieejamo rādītāju, kas rada mazāko iespējam administratīvo slogu ēku īpašniekiem.". Atbilstoši izvēles iespējām, tiek izvēlēts kritērijs 10% no kopējā lietotāju kapacitātes kā kritērijs, kas salīdzinoši radītu vismazāko iespējamo administratīvo slogu, jo tad nevajadzēs veikt aprēķinus vai uzskaiti par to, kāda būtu vidējā lietotāju kapacitāte.

14.panta 3.punkts nosaka dalībvalsts iespēju velosipēdu stāvvietas jomas prasības koriģēt konkrētām nedzīvojamo ēku kategorijām, kurām parasti ar velosipēdu nepiekļūst. Minētā iespēja tiek izmantota 130.24punktā nosakot kritērijus un iespējamos izņēmumus, jo pretējā gadījumā prasība ierīkot velostāvvietas nebūtu loģiska.

14.panta 4.punkta ceturtā daļa nosaka, iespēju dzīvojamo ēku velosipēdu stāvvietu skaitu koriģēt "ņemot vērā vietējo iestāžu novērtējumu un vietējās īpatnības, tostarp demogrāfiskos, ģeogrāfiskos un klimatiskos apstākļus". Minēto rīcības brīvību paredzēts izmantot ar regulējumu 130.18 punktā, proti, nosakot, ka "[..] prasības par velosipēdu stāvvietu skaitu var koriģēt ar būvspeciālista pamatojumu, kas iekļauj arī novērtējumu par vietējām īpatnībām, attiecīgo pamatojumu pievienojot vai iekļaujot būvniecības ieceres dokumentācijā". Ņemot vērā, ka šāda pieeja vienlaikus nozīmē arī administratīvā sloga pieaugumu, to mēģināts pēc iespējas samazināt jau regulējumā nosakot izņēmumus dzīvojamām ēkām (130.25p).

14.panta 5.punkts paredz rīcības brīvību (iespēju noteikt atvieglojumu). Minētā iespēja tiek izmantota un iespējamie atvieglojumi ir noteikti noteikumu projekta 1.6. punktā [nosakot jaunu 130.16p un 130.17p].

Komisijas paziņojuma 9. pielikuma 4.1. punkts paredz, ka dalībvalstis var apsvērt iespēju paredzēt noteiktu elastību, izstrādājot savas prasības par uzlādes punktiem ēku kategorijai, kurai stāvvietas parasti tiek izmantotas uz lauku līdz divām stundām, piemēram, pie tirdzniecības ēkām. Minētā iespēja tiek izmantota noteikumu projektā [ar jaunu 130.22.punktu] nosakot iespēju kvantitatīvos rādītājus (uzlādes punktu skaitu) koriģēt (samazināt) to kompensējot ar kvalitatīvo rādītāju palielināšanu, proti, uzstādot lieljaudas uzlādes punktus. Minētā elastība paredz, ka vietās, kur lielāka uzlādes punktu jauda varētu būt efektīvāka un piemērotāja, ir jānodrošina tāda pati jauda, kādu nodrošinātu parastas jaudas uzlādes punkti, ja tie būtu ar 11kW jaudu.

Atbilstoši Komisijas paziņojuma 8.pielikuma 3.3. punktam "Attiecībā uz saules enerģijas iekārtu izvietošanu jaunās ēkās dalībvalstis var izvēlēties piemērot prasības tikai tām ēkām, par kurām būvatļaujas pieteikumi vai līdzvērtīgi pieteikumi ir iesniegti pēc termiņa beigām."
Minētā iespēja tiek izmantota noteikumu projektā nosakot iespēju nepiemērot saules enerģijas jomas prasības jaunai ēkai, ja būvatļaujas pieteikumi vai līdzvērtīgi pieteikumi ir iesniegti līdz 130.5 attiecīgā apakšpunkta piemērošanas datumam.

	Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem
	Nav attiecināms

	Cita informācija
	-


6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Nē
Nevalstiskās organizācijas
Nē
Cits
Nē
6.2. Sabiedrības līdzdalības organizēšanas veidi
Veids
Publiskā apspriešana
Saite uz sabiedrības līdzdalības rezultātiem
https://tapportals.mk.gov.lv/public_participation/a7868505-bac6-441c-b22d-a6f38c71fddb
6.3. Sabiedrības līdzdalības rezultāti
Iebildumi saņemti no:
- SIA "Lidl Latvija" - iebildumi daudz un plašā tvērumā, kas ņemti vērā iespēju robežās;
- SIA "Rimi Latvia" - iebildumi daudz un plašā tvērumā (iesniegti pie cita projekta (25-TA-1380), bet attiecās arī uz šo noteikumu projektu (25-TA-1187)). Iebildumi ņemti vērā iespēju robežās. Vairāk informācija sabiedrības līdzdalības rezultātu apkopojumā: https://tapportals.mk.gov.lv/public_participation/2eac063b-1d6d-4718-a132-b4d64022dd55 ; 
- AS “Sadales tīkls” - visi iebildumi ņemti vērā;
- "Nekustamā īpašuma attīstītāju alianse" - sniedza info., ka viedokli vēl sniegs, taču netika iesniegts.
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Pašvaldības vai valsts institūcija, kas veic būvju jaunu būvniecību vai nozīmīgu atjaunošan, vai pamatīgu atjaunošanu.
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Jā
Apraksts
Noteikumu projekts autostāvvietām (tajā skaitā pie ēkas esošajām) nosaka prasības projektēšanās ietvarā paredzēt uzlādes punktu ierīkošanu un uzlādes punktiem nepieciešamo kabeļu iepriekšēju ierīkošanu, ja autostāvvieta atrodas fiziski blakus ēkai un, nozīmīgas atjaunošanas gadījumā, atjaunošanas pasākumi aptver autostāvvietu vai autostāvvietas elektroinfrastruktūru. Papildus tiek noteiktas prasības velosipēdu stāvvietu ierīkošanai. Minēto prasību izpilde ilgtermiņā nodrošinātu elektrotransportlīdzekļu un velosipēdu izmantošanai labvēlīgākas teritorijas attīstību.
8.1.6. uz vidi
Vai projekts skar šo jomu?
Jā
Apraksts
Uzlabojot ēku energoefektivitāti, tiek samazināta apkurei un ventilācijai patērētā enerģija, kas samazina tās ietekmi uz vidi. Noteikumu projekts veicina ēku energosnieguma uzlabošanu, primārās enerģijas patēriņa un siltumnīcefekta gāzu emisiju samazināšanu, kā arī atjaunojamo energoresursu izmantošanu. Ilgtermiņā tas pozitīvi ietekmē vidi, sekmējot ēku fonda dekarbonizāciju un klimata mērķu sasniegšanu.
8.1.7. uz klimatneitralitāti
Vai projekts skar šo jomu?
Jā
Apraksts
Uzlabojot ēku energoefektivitāti, tiek samazināta apkurei un ventilācijai patērētā enerģija, kas samazina tās ietekmi uz vidi. Noteikumu projekts veicina ēku energosnieguma uzlabošanu, primārās enerģijas patēriņa un siltumnīcefekta gāzu emisiju samazināšanu, kā arī atjaunojamo energoresursu izmantošanu. Ilgtermiņā tas pozitīvi ietekmē vidi, sekmējot ēku fonda dekarbonizāciju un klimata mērķu sasniegšanu.
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Jā
Apraksts
Noteikumu projekts minimālās tehniskās prasības vides pieejamības jomā nosaka kā saistošas arī ēkām, kurās veic nozīmīgu atjaunošanu. Tas palielina to būvniecību ieceru tvērumu, kurās attiecīgās minimālās tehniskās prasības ir saistošas cik tālu, tas ir tehniski un ekonomiski pamatoti.  
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

